|  |
| --- |
| № исх: 25-05/4698-ОЗ от: 26.04.2023 |

**ПАЦИЕНТТЕРГЕ АРНАЛҒАН ЖАДЫНАМА**

**ВАЛЬПРОЙ ҚЫШҚЫЛЫ. КОНТРАЦЕПЦИЯ ЖӘНЕ ЖҮКТІЛІК: СІЗ НЕ БІЛУІҢІЗ КЕРЕК**

Бұл жадынама құрамында вальпрой қышқылы бар кез-келген препаратты қабылдайтын қыздар мен әйелдерге, сондай-ақ олардың қамқоршыларына / заңды өкілдеріне арналған.

Бұл вальпрой қышқылымен емдеу кезеңінде жүктіліктің алдын алу бағдарламасы шараларының бірі, оның мақсаты жүктілік кезінде препаратты қолдану қаупін азайту болып табылады.

Онда жүктілік кезінде вальпрой қышқылын қолдану қаупі туралы негізгі ақпарат берілген.

• Егер дәрігер сізге вальпрой қышқылын қышқылын сіз үшін ең жақсы емдеу әдісі ретінде ұсынса, оны оқып шыққаныңыз маңызды.

• Жүктілік кезінде вальпрой қышқылын қолдану қаупі препаратты қабылдайтын барлық қыздар мен әйелдер үшін бірдей.

**Осы пациентке арналған жадынаманы, сондай-ақ дәрі-дәрмек қаптамасына салынған медициналық қолдану жөніндегі нұсқаулықты оқыңыз.**

* Вальпрой қышқылын біраз уақыттан бері қабылдап жүрсеңіз де, нұсқаулықты оқып шығу өте маңызды, өйткені онда препарат туралы ең өзекті ақпарат берілген.

**Осы пациентке арналған жадынаманы серігіңізбен, достарыңызбен және отбасы мүшелеріңізбен талқылау қажет болуы мүмкін.**

* Егер сізде қандай да бір сұрақтар туындаса, емдеуші дәрігеріңізге хабарласыңыз.

**Осы пациентке арналған жадынаманы сақтаңыз. Сізге оны қайта оқу қажет болуы мүмкін.**

1. **Есте сақталуы қажет негізгі ақпарат**
* Вальпрой қышқылы – эпилепсия мен биполярлық бұзылуды емдеуге арналған дәрі.
* Әйелдер мен қыздар вальпрой қышқылын басқа препараттардың тиімділігі жеткіліксіз болған жағдайда ғана қабылдауы керек, өйткені жүктілік кезеңінде вальпрой қышқылын қабылдау туылмаған нәрестеге ауыр зиян келтіруі мүмкін. Сіз қандай аурумен ауырсаңыз да, дәрігердің нұсқауынсыз вальпрой қышқылын қабылдауды ешқашан тоқтатпаңыз.
* Вальпрой қышқылын қабылдаған кезде контрацепцияның тиімді әдістерін үнемі қолданып жүріңіз
* Вальпрой қышқылын қабылдаудың барлық кезеңінде контрацепцияны қолданыңыз
* Контрацепция әдістерін қолдануды еш жағдайда да тоқтатпаңыз

Дәрігер сізге контрацепцияның тиімді әдісін ұсынады.

Бұл сізді жоспарланбаған жүктіліктен қорғау үшін қажет.

* Егер сіз жүкті болып қалдым деп күдіктенсеңіз, , дәрігеріңізге шұғыл баруды жоспарлаңыз.
* Егер сіз жүктілікті жоспарласаңыз, дереу дәрігеріңізбен кеңесіңіз, оған дейін контрацепцияны қолдануды тоқтатпаңыз.
* Дәрігердің нұсқауынсыз вальпрой қышқылын қабылдауды ешқашан тоқтатпаңыз, себебі бұл сіздің ауруыңыздың барысын нашарлатуы мүмкін.
* Бейінді дәрігерге үнемі (жылына кемінде бір рет) баруды ұмытпаңыз.

**2. Әйелдер мен Жүкті болып қалуы мүмкін жасөспірім қыздарға арналған контрацепция**

*Неліктен контрацепцияны қолдануым керек?*

Вальпрой қышқылын қабылдаған кезде контрацепцияның тиімді әдістерін үнемі қолданып жүріңіз

* Вальпрой қышқылын қабылдаудың барлық кезеңінде контрацепцияны қолданыңыз
* Контрацепция әдістерін қолдануды еш жағдайда да тоқтатпаңыз

Дәрігер сізге контрацепцияның тиімді әдісін ұсынады.

Бұл сізді жоспарланбаған жүктіліктен қорғау үшін қажет.

*Контрацепцияның қандай әдісін қолданғаным дұрыс?*

Дәрігеріңізбен контрацепцияның өзіңізге қолайлы әдісін талқылаңыз.

Толық кеңес алу үшін емдеуші дәрігеріңізге, акушер-гинекологқа хабарласыңыз.

**3. Жүктілік кезеңінде вальпрой қышқылын қолданудың қандай қаупі бар?**

*Балаңыз үшін қауіптер*

Егер сіз жүктілік кезеңінде вальпрой қышқылын қабылдасаңыз, бұл балаңызға ауыр зиян тигізуі мүмкін.

* Вальпрой қышқылын қабылдау кезінде эпилепсияны немесе биполярлық бұзылуды емдеуге арналған басқа препараттарды қолданғанға қарағанда қауіпі жоғары.
* Вальпрой қышқылының төмен дозаларын қабылдаған кезде де қауіп сақталады — доза неғұрлым жоғары болса, қауіп соғұрлым жоғары болады.

*Балама қандай зиян келтірілуі мүмкін?*

Егер сіз жүктілік кезінде вальпрой қышқылын қабылдасаңыз, балаңызда:

* Туған кезде дамудың туа біткен кемістіктер болуы
* Есейген сайын даму мен оқуда проблемалар болуы мүмкін

**4. Туа біткен даму даму кемістіктері**

*Жүктілік кезінде вальпрой қышқылын қабылдау балаларда туа біткен ауыр кемістіктерге әкелуі мҥмкін.*

Жалпы популяциядағы әйелдерде:

* 100 баланың 2-3-інде туа біткен даму кемістігі болады.

Жүктілік кезінде вальпрой қышқылын қабылдайтын әйелдерде:

* шамамен 100 баланың 10-ында туа біткен кемістік болады.

*Қандай туа біткен даму кемістіктер пайда болуы мүмкін?*

* Омыртқаның ажырауы – омыртқа сүйектері дұрыс дамымайды.
* Бет пен бас сүйек деформациясы, оның ішінде «қоян жырық» және «жырық таңдай», яғни үстіңгі еріннің және/немесе бет сүйектерінің ажырауы.
* Аяқ-қолдардың, жүректің, бүйректің, зәр шығару жолдарының және жыныс мүшелерінің дұрыс қалыптаспауы.
* Есту қабілетінің кереңдікке дейін нашарлауы.

**5. Даму мен оқытудағы проблемалар**

*Жүктілік кезінде вальпрой қышқылын қабылдау сіздің балаңыздың есеюіне қарай оның дамуына әсер етуі мүмкін.*

Жүктілік кезінде вальпрой қышқылын қабылдайтын әйелдерде:

* 100 баланың шамамен 30-40-ында даму проблемалары болуы мүмкін.

Ұзақ мерзімді салдары белгісіз.

Даму үшін мынадай салдары болуы мүмкін:

* Кешірек жүру және сөйлеудің дамуы.
* Сол жастағы басқа балаларға қарағанда ақыл-ой қабілеттері біршама төмен.
* Сөйлеу және тілді меңгерудің әлсіз дағдылары.
* Есте сақтау проблемалары.

Жүктілік кезінде аналары вальпрой қышқылын қабылдаған балаларда аутизм немесе аутизм спектрінің бұзылуы жиі кездеседі. Сонымен қатар, оларда зейін тапшылығы және / немесе гипербелсенділіктің даму қаупі жоғары.

**6. Бұл мен үшін нені білдіреді?**

Төменде сипатталған жағдаяттар арасында өзіңізге қатыстысын таңдаңыз және тиісті ақпаратты оқыңыз:

* Мен вальпрой қышқылымен емдеуді бастаймын.
* Мен вальпрой қышқылын қабылдаймын және отбасын құруды жоспарламаймын.
* Мен вальпрой қышқылын қабылдаймын және отбасын құруды жоспарлап жүрмін.
* Мен вальпрой қышқылын қабылдаймын және мен жүкті болып қалдым

Мен вальпрой қышқылымен емделуді бастаймын

*Дәрігер сізге вальпрой қышқылын сіз үшін неліктен қолайлы препарат деп есептейтінін түсіндіреді және барлық белгілі қауіптер туралы айтып береді:*

* *Егер жүктілік үшін тым жас болсаңыз:*
* Дәрігер басқа ешқандай дәрілік препарат әсер етпеген жағдайда ғана вальпрой қышқылын тағайындауы тиіс.
	+ Сіз және сіздің ата-анаңыз/қамқоршыңыз жүктілік кезінде вальпрой қышқылын қолдану қаупі туралы білуі маңызды. Осылайша сіз балалы болу үшін жеткілікті жаста болған кезде қалай әрекет ету керектігін білесіз.
	+ Егер вальпрой қышқылын қабылдау кезінде алғашқы етеккіріңіз келсе, Сіз немесе сіздің ата-анаңыз/қамқоршыларыңыз дереу бейіндік дәрігерге хабарласуыңыз керек.
* *Егер сіз бала көтеру үшін жеткілікті жаста болсаңыз***:**
	+ Дәрігер вальпрой қышқылын тек жүкті болмасаңыз және контрацептивтерді қолдансаңыз ғана тағайындауы керек.
	+ Дәрігер сізден вальпрой қышқылын қабылдауды бастамас бұрын және қажет болған жағдайда болашақта жүктілік тестін жасауды сұрайды. Бұл сіздің жүкті емес екеніңізге көз жеткізу үшін қажет.
	+ Вальпрой қышқылын қабылдаған кезде контрацепцияның тиімді әдістерін үнемі қолданып жүріңіз:
		- Вальпрой қышқылын қабылдаудың барлық кезеңінде контрацепцияны қолданыңыз
		- Контрацепция әдістерін қолдануды еш жағдайда да тоқтатпаңыз

Дәрігер сізге контрацепцияның тиімді әдісін ұсынады.

Бұл сізді жоспарланбаған жүктіліктен қорғау үшін қажет.

* + Дәрігермен бірге емдеуді үнемі (жылына кемінде бір рет) қайта қарап отыруңыз керек.
* Алғашқы қабылдауда дәрігер вальпрой қышқылын қабылдаумен байланысты тәуекелдерді түсіндіреді және жүктілік кезінде оларды төмендету бойынша ұсыныстар береді, сондай-ақ вальпрой қышқылын қабылдау кезінде жүктіліктің ықтимал басталуын болдырмауға қатысты ұсыныстар береді.
* *Егер сіз отбасын құрғыңыз келетінін шешсеңіз, бұл туралы дәрігеріңізбен мүмкіндігінше тезірек сөйлесіңіз.*
	+ Бұл мәселені дәрігермен талқылағанша, вальпрой қышқылын қабылдауды және контрацепцияны қолдануды тоқтатпаңыз.
	+ Дәрігеріңізбен балаңыздың денсаулығына төнетін қауіптер туралы, сондай-ақ ауруды қалай бақылауда ұстау керектігі туралы сөйлесуіңіз керек
	+ Бала көтермес бұрын, дәрігермен бірге емдеуді қалай жалғастыру керектігін шешу керек.

Мен вальпрой қышқылын қабылдаймын және отбасын құруды жоспарламаймын

*Егер вальпрой қышқылын қабылдап жүрсеңіз, әрдайым контрацепцияның тиімді әдістерін қолданыңыз және бала тууды жоспарламаңыз.*

* Вальпрой қышқылын қабылдаудың барлық кезеңінде контрацепцияны қолданыңыз
* Ешқандай жағдайда контрацепцияны қолдануды тоқтатпаңыз

Егер сізге контрацепция туралы кеңес қажет болса, отбасын жоспарлау клиникасында дәрігермен және акушер-гинекологпен сөйлесіңіз.

Егер жүктімін деп күдіктенсеңіз, дереу дәрігермен кеңесіңіз.

Егер сіз жүкті болсаңыз да, дәрігермен сөйлескенше вальпрой қышқылын қабылдауды тоқтатпаңыз, себебі бұл сізге немесе сіздің балаңызға қауіпті болуы мүмкін.

Дәрігермен емдеуді үнемі (жылына кемінде бір рет) қайта қарап отыруыңыз керек.

Мұндай қабылдау кезінде дәрігер вальпрой қышқылын қабылдаумен байланысты қауіптерді түсіндіреді және жүктілік кезінде оларды азайту бойынша ұсыныстар береді.

Мен вальпрой қышқылын қабылдаймын және отбасын құруды жоспарлап жүрмін

*Егер сіз бала тууды жоспарлап жүрсеңіз, алдымен дәрігеріңізбен сөйлесіңіз, бірақ бұл ретте:*

* Вальпрой қышқылын қабылдауды жалғастырыңыз
* Дәрігермен сөйлескенше контрацепция қолдануды тоқтатпаңыз.

Бұл мәселені дәрігермен талқыламайынша, жүкті болып қалмағаныңыз маңызды.

* Ауруыңыздың тұрақтанғанына көз жеткізу үшін дәрігерге жүктіліктен бұрын басқа препаратты тағайындау қажет болуы мүмкін.
* Балаңыздың денсаулығына қауіп төндірмеу үшін және сіздің ауруыңызды бақылауда ұстау үшін не істеуге болатынын талқылауыңыз керек.
* Балалы болуды жоспарлау кезінде дәрігермен фолий қышқылын қабылдау қажеттілігі туралы сөйлесіңіз. Фолий қышқылы жүктіліктің барлық жағдайларында болатын ерте сатыдағы омыртқаның ажырауы мен түсік тастау қаупін азайтуы мүмкін. Дегенмен, бұл вальпрой қышқылын қабылдаумен байланысты туа біткен кемістіктер қаупін азайтуы екіталай.

Дәрігермен бірге емдеуді үнемі (жылына кемінде бір рет) қайта қарап отыруыңыз керек.

Мұндай қаралу кезінде дәрігер вальпрой қышқылын қабылдаумен байланысты қауіптерді түсіндіреді және жүктілік кезінде оларды азайту бойынша ұсыныстар береді.

Мен вальпрой қышқылын қабылдаймын және мен жүкті болып қалдым

Егер жүкті болып қалғаныңызға күдіктенсеңіз:

*Вальпрой қышқылын қабылдауды тоқтатпаңыз*, әйтпесе эпилепсия немесе биполярлық бұзылулар барысы нашарлап кетуі мүмкін.

*Емдеуші дәрігеріңізбен дереу сөйлесіңіз.*Осылайша сіз өзіңіздің нұсқаларыңызды талқылай аласыз. Мүмкін дәрігер Сізге басқа препаратты тағайындайды және вальпрой қышқылын қабылдаудан жаңа препаратқа қалай өту керектігін түсіндіреді.

Жүктілік кезеңінде вальпрой қышқылын қабылдаған ананың балаларында мынадай қауіп жоғары:

* туа біткен даму кемістіктері,
* даму мен оқудағы проблемалар.

Бұл балаңыздың өміріне қатты әсер етуі мүмкін.

Кейбір жағдайларда басқа препаратты қабылдауға ауысу мүмкін болмайды. Қосымша ақпарат алу үшін дәрігеріңізге қаралыңыз.

Мұндай қабылдау кезінде дәрігер вальпрой қышқылын қабылдаумен байланысты қауіптерді түсіндіреді және жүктілік кезінде оларды азайту бойынша ұсыныстар береді.

Сіз

* сіздің ауруыңыз бақылауда екеніне көз жеткізу үшін,
* сондай-ақ балаңыздың қалай дамып жатқанын тексеру үшін мұқият қадағалауда боласыз.
* **Результаты согласования**26.4.2023: Войнован Д. А. (Войнован Д. А.) - - cогласовано без замечаний